**Specificații pentru auditatea cheltuielilor aferente compensaţiei pentru obligaţia de serviciu public de transport local de călători**

*-model orientativ-*

Raportul de audit cu privire la compensaţia aferentă obligaţiei de serviciu public de transport de călători va confirma următoarele:

* Conturile curente ale operatorului pentru activitatea care face obiectul obligaţiei de serviciu public de transport local de călători sunt separate de alte activităţi economice ale operatorului, după caz (A se vedea punctul 5 din Anexă la Regulamentul (CE) nr. 1370/2007)[[1]](#footnote-1);
* Valoarea/proporţia **activelor** dedicate/utilizate în prestarea obligaţiei de serviciu public de transport local de călători este delimitată conform normelor contabile şi fiscale naţionale în vigoare (A se vedea punctul 5 din Anexă la Regulamentul (CE) nr. 1370/2007), cu precădere în cazul în care operatorul desfăşoară şi alte activităţi economice, **cu relevanta asupra calculării şi separării pe activităţi a cheltuielilor cu amortizarea activelor operatorului**;
* **Cheltuielile fixe şi cele variabile** ale operatorului sunt alocate adecvat activităţii de transport public local de călători, conform normelor contabile şi fiscale naţionale în vigoare (A se vedea punctul 5 din Anexă la Regulamentul (CE) nr. 1370/2007);
* **Parametrii/mecanismul de calculare a compensaţiei (efectul financiar net)** aferente obligaţiei de serviciu public de transport local de călători sunt stabiliţi în cadrul contractului de servicii publice de transport local de călători, încheiat între UAT/ADI şi operator (a se vedea art. 4 din Regulamentul (CE) nr. 1370/2007) şi respectă mecanismul stipulat în cadrul punctului 2 din Anexa la Regulamentul (CE) nr. 1370/2007 (*Compensația trebuie să se limiteze la efectul financiar net al obligației de serviciu public. Acesta se calculează conform formulei: costuri, minus venituri generate de exploatarea serviciului public, minus veniturile potențiale induse de efectele de rețea, plus un profit rezonabil*[[2]](#footnote-2));
* **Costurile (efecte financiare negative)** incluse în calculul compensaţiei sunt cele rezultate/suportate de operator că urmare a conformării operatorului cu obligaţia de serviciu public. Se vor avea în vedere prevederile art. 4, alin. (1), lit. c) din Regulamentul (CE) nr. 1370/2007 şi ale punctului 2 din Anexă la Regulamentul (CE) nr. 1370/2007 (de ex. cheltuielile cu personalul, cheltuielile materiale, redevenţe, lucrări de întreţinere şi reparaţii, alte costuri fixe şi variabile);
* **Veniturile** **(efecte financiare pozitive)** incluse în calculul compensaţiei sunt cele încasate de operator că urmare a îndeplinirii obligaţiei de serviciu public de transport de călători, din tarife reţinute, diferenţe de tarif şi orice alte venituri generate de îndeplinirea obligaţiei de serviciu public, precum şi eventualele venituri (efecte financiare pozitive) generate în cadrul reţelei exploatate în temeiul obligaţiei de serviciu public (de ex. vânzarea de spaţiu publicitar din staţii sau mijloace de transport). Se vor avea în vedere prevederile art. 4, alin. (1), lit. b) (ii), din Regulamentul (CE) nr. 1370/2007 şi ale punctului 2 din Anexă la Regulamentul (CE) nr. 1370/2007;
* **Profitul rezonabil** stabilit pe baza ratelor swap, conform Deciziei Comisiei din 20.12.2011 privind SIEG și cadrului comunitar SIEG, în funcţie de durata contractelor de servicii publice[[3]](#footnote-3). În cazul unui contract care excede perioada de 10 ani, se va utiliza aceeaşi rata swap ca în cazul unui contract de 10 ani.
* **Plata redevenţei** (extrase de conturi) de la operator către UAT s-a efectuat conform prevederilor contractului de servicii public şi ale legislaţiei în vigoare[[4]](#footnote-4);
* **Plata compensaţiei** (extrase de conturi) către operator nu depăşeşte valoarea totală anuală a compensaţiei calculată conform prevederilor din contractul de servicii publice (care sunt stabilite pe baza Regulamentul (CE) nr. 1370/2007);
* În caz de **supracompensare,** operatorul a virat în contul UAT diferenţa rezultată dintre compensaţia acordată operatorului pentru anul anterior şi cea anuală calculată conform formulei de calcul din Regulament (extrase de conturi);
1. Cu excepţia operatorului intern, conform cu art 28, alin 21, lit. b,dinLegea nr. 51/2006 republicată, cu modificările și completările ulterioare; [↑](#footnote-ref-1)
2. Comunicarea Comisiei referitoare la orientări pentru interpretarea Regulamentului (CE) nr. 1370/2007 privind serviciile publice de transport feroviar și rutier de călători (2014/C 92/01), publicat in Jurnalul Oficial al Uniunii Europene C 92/1 din data de 29.03.2014; [↑](#footnote-ref-2)
3. Decizia Comisiei din 20.12.2011 privind aplicarea art. 106 alin. (2) din TFUE în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general, cât şi Cadrul Uniunii Europene pentru ajutoarele de stat sub forma compensaţiilor pentru obligaţia de serviciu public. http://www.ajutordestat.ro/?pag=202; [↑](#footnote-ref-3)
4. A se vedea art. 9 alin. (11) lit. m) din Legea 51/2006 republicată, cu modificările și completările ulterioare; [↑](#footnote-ref-4)